CELEX ID: 32011D0779
Publication Date: 2011-11-25

Document Text:
KOMISJONI RAKENDUSOTSUS,
25. november 2011,
täiendava rahalise toetuse kohta liikmesriikide kalanduse kontrolli, inspekteerimise ja järelevalve programmidele 2011. aastal
(teatavaks tehtud numbri K(2011) 8359 all)
(Ainult bulgaaria-, hispaania-, hollandi-, inglis-, itaalia-, kreeka-, leedu-, läti-, malta-, poola-, portugali-, rootsi-, rumeenia-, saksa-, soome- ja taanikeelne tekst on autentsed)
(2011/779/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. mai 2006. aasta määrust (EÜ) nr 861/2006, millega kehtestatakse ühenduse finantsmeetmed ühise kalanduspoliitika rakendamiseks ja mereõiguse valdkonnas, (1) eriti selle artiklit 21,
ning arvestades järgmist:
(1)
Võttes aluseks liidu rahalise toetuse taotlused, mis liikmesriigid on esitanud koos 2011. aasta kalanduse kontrolli programmidega, on komisjon võtnud vastu 11. juuli 2011. aasta rakendusotsuse 2011/431/EL (Euroopa Liidu rahalise toetuse kohta liikmesriikide kalanduse kontrolli, inspekteerimise ja järelevalve programmidele 2011. aastal) (2) millega on jäetud osa kalanduse kontrolliks ettenähtud 2011. aasta eelarvest kasutamata.
(2)
Kõnealust kasutamata osa 2011. aasta eelarvest ei tuleks jaotada uue otsuse alusel.
(3)
Liikmesriikidel on palutud esitada programmid täiendava rahalise toetuse saamiseks määruse (EÜ) nr 861/2006 artikli 21 lõike 2 kohastes eelisvaldkondades, mis komisjon on kindlaks määranud 20. mai 2011. aasta kirjas liikmesriikidele, st andmete automatiseerimine ja haldamine, elektrooniline registreerimis- ja aruandlussüsteem, elektroonilised registreerimis- ja aruandlusseadmed, laevaseiresüsteemid ning jälgitavus ja mootorivõimsuse kontroll.
(4)
Sellest lähtuvalt ning eelarvepiiranguid arvestades on koos programmidega esitatud liidu rahalise toetuse taotlused koolitus- ja vahetusprogrammide, katsevaatluste ja vaatluskavade, kulude analüüsi ja hindamise, ühise kalanduspoliitika eeskirjadest teavitamise algatuste ning patrull-laevade ja -õhusõidukite ehitamise rahastamiseks tagasi lükatud, kuna need ei hõlmanud eespool osutatud eelisvaldkondi.
(5)
Eelarvepiirangute tõttu ei ole kõiki programmi abikõlblikke kulusid komisjoni kindlaksmääratud eelisvaldkondades võimalik katta. Komisjon valis kaasrahastamiseks välja need projektid, mis on kooskõlas komisjoni prioriteetidega.
(6)
Määruse (EÜ) nr 861/2006 artikli 8 lõike 1 punktis a loetletud meetmetega seotud taotlused võivad saada liidu toetust.
(7)
ELi toetuse saamiseks esitatavad taotlused on hinnatud nende vastavuse suhtes eeskirjadele, mis on sätestatud komisjoni 11. aprilli 2007. aasta määruses (EÜ) nr 391/2007, milles sätestatakse nõukogu määruse (EÜ) nr 861/2006 üksikasjalikud rakenduseeskirjad seoses liikmesriikide kuludega, mis tekivad ühise kalanduspoliitika suhtes kohaldatavate seire- ja kontrollikavade rakendamise tõttu (3).
(8)
On asjakohane määrata kindlaks liidu rahalise toetuse maksimumsummad ja toetuse määrad määruse (EÜ) nr 861/2006 artikliga 15 ettenähtud piirides ning sätestada toetuse andmise tingimused.
(9)
Et soodustada investeeringuid komisjonis kindlaksmääratud esmatähtsatesse meetmetesse ning pidades silmas finantskriisi negatiivset mõju liikmesriikide eelarvetele, tuleks eespool nimetatud eelisvaldkondadega seotud kulude puhul kehtestada kõrge kaasrahastamise määr määruse (EÜ) nr 861/2006 artiklis 15 sätestatud piirides.
(10)
Toetuse saamiseks peavad automaatsed lokaliseerimisseadmed vastama nõuetele, mis on sätestatud komisjoni 8. aprilli 2011. aasta rakendusmääruses (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (4).
(11)
Toetuse saamiseks peavad elektroonilised registreerimis- ja aruandlusseadmed vastama nõuetele, mis on sätestatud rakendusmääruses (EÜ) nr 404/2011.
(12)
Käesoleva otsusega ettenähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Sisu
Käesoleva otsusega nähakse ette liidu täiendav rahaline toetus kulude katmiseks, mis tekivad liikmesriikidel 2011. aastal ühise kalanduspoliitika järelevalve- ja kontrollisüsteemi rakendamisel, nagu on osutatud määruse (EÜ) nr 861/2006 artikli 8 lõike 1 punktis a. Sellega määratakse kindlaks igale liikmesriigile antav liidu rahalise toetuse summa, liidu rahalise toetuse määr ja toetuse andmise tingimused.
Artikkel 2
Täitmata kulukohustuste lõpetamine
Asjaomane liikmesriik teeb 30. juuniks 2015 kõik maksed, mille hüvitamist taotletakse. Pärast kõnealust tähtaega liikmesriigi poolt tehtud maksed ei kuulu hüvitamisele. Käesoleva otsusega seotud kasutamata eelarveassigneeringud vabastatakse hiljemalt 31. detsembriks 2016.
Artikkel 3
Uus tehnoloogia ja IT-võrgud
1. Selleks et hüvitada I lisas osutatud projektide rakendamisel tekkinud kulud, mis on seotud uue tehnoloogia ja IT-võrkude kasutuselevõtuga, et võimaldada tõhusat ja turvalist andmete kogumist ja haldamist seoses kalandustegevuse seire, kontrolli ja järelevalvega, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
2. Selleks et hüvitada I lisas osutatud projektide rakendamisel tekkinud muid kulusid, võib anda rahalist toetust, mis katab 50 % abikõlblikest kuludest, kuid jääb kõnealuses lisas sätestatud piiridesse.
Artikkel 4
Automaatsed lokaliseerimisseadmed
1. Selleks et hüvitada II lisas osutatud projektide rakendamisel tekkinud kulud, mis on seotud selliste automaatsete lokaliseerimisseadmete ostmise ja pardale paigaldamisega, mis võimaldavad kalapüügi seirekeskusel teha laevaseiresüsteemi abil laevade kaugseiret, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
2. Lõikes 1 osutatud rahaline toetus arvutatakse hinna alusel, milleks on kuni 2 500 eurot laeva kohta.
3. Lõikes 1 osutatud rahalise toetuse saamiseks peavad automaatsed lokaliseerimisseadmed vastama rakendusmääruses (EÜ) nr 404/2011 sätestatud nõuetele.
Artikkel 5
Elektroonilised registreerimis- ja aruandlussüsteemid
Et hüvitada III lisas osutatud projektide rakendamisel tekkinud kulud, mis on seotud elektroonilise registreerimis- ja aruandlussüsteemi jaoks vajalike osade väljatöötamise, ostmise, paigaldamise ja tehnilise abiga, et võimaldada tõhusat ja turvalist andmevahetust seoses kalandustegevuse seire, kontrolli ja järelevalvega, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
Artikkel 6
Elektroonilised registreerimis- ja aruandlusseadmed
1. Et hüvitada IV lisas osutatud projektide rakendamisel tekkinud kulud, mis on seotud selliste elektrooniliste registreerimis- ja aruandlusseadmete ostmise ja pardale paigaldamisega, mis võimaldavad laevadel kalandustegevuse andmed registreerida ja kalapüügi seirekeskusele elektrooniliselt edastada, võib anda rahalist toetust, mis katab 90 % abikõlblikest kuludest, kuid jääb kõnealuses lisas sätestatud piiridesse.
2. Ilma et see piiraks lõike 4 kohaldamist, arvutatakse lõikes 1 osutatud rahaline toetus hinna alusel, milleks on kuni 3 000 eurot laeva kohta.
3. Rahalise toetuse saamiseks peavad elektroonilised registreerimis- ja aruandlusseadmed vastama rakendusmääruses (EÜ) nr 404/2011 sätestatud nõuetele.
4. Selliste seadmete puhul, mis täidavad nii elektroonilise registreerimis- ja aruandlussüsteemi kui ka laevaseiresüsteemi ülesandeid ning mis vastavad rakendusmääruses (EÜ) nr 404/2011 sätestatud nõuetele, arvutatakse käesoleva artikli lõikes 1 osutatud rahaline toetus hinna alusel, milleks on kuni 4 500 eurot laeva kohta.
Artikkel 7
Katseprojektid
Selleks et hüvitada V lisas osutatud projektide rakendamisel tekkinud kulud, mis on seotud uue tehnoloogia rakendamise katseprojektidega, võib anda rahalist toetust, mis katab 50 % abikõlblikest kuludest, kuid jääb kõnealuses lisas sätestatud piiridesse.
Artikkel 8
Liidu suurim toetus liikmesriigi kohta kokku
Kavandatav kulu, sellest abikõlblik osa ning liidu suurim toetus liikmesriigi kohta on järgmised:
(eurodes)
Liikmesriik
Riiklikus kalanduse kontrolli täiendavas programmis kavandatud kulud
Käesoleva otsuse kohaselt välja valitud projektidega seotud kulud
Liidu suurim toetus
Bulgaaria
147 254
147 254
132 530
Küpros
259 000
255 000
229 500
Taani
2 159 798
1 408 564
1 267 708
Saksamaa
6 792 280
137 480
123 732
Iirimaa
51 610 000
250 000
225 000
Kreeka
2 133 500
590 000
455 000
Hispaania
4 182 697
2 264 977
2 038 480
Itaalia
4 010 000
1 140 000
1 026 000
Läti
140 944
140 944
126 850
Leedu
207 200
135 313
121 782
Malta
270 664
191 486
130 313
Madalmaad
300 000
0
0
Poola
386 324
385 360
343 623
Portugal
2 843 921
2 395 200
2 155 680
Rumeenia
589 000
85 000
76 500
Soome
1 000 000
870 000
635 000
Ühendkuningriik
2 862 415
1 349 325
1 214 392
Kokku
79 894 998
11 745 904
10 302 090
Artikkel 9
Adressaadid
Käesolev otsus on adresseeritud Bulgaaria Vabariigile, Hispaania Kuningriigile, Iirimaale, Itaalia Vabariigile, Kreeka Vabariigile, Küprose Vabariigile, Leedu Vabariigile, Läti Vabariigile, Madalmaade Kuningriigile, Malta Vabariigile, Poola Vabariigile, Portugali Vabariigile, Rumeeniale, Saksamaa Liitvabariigile, Soome Vabariigile, Suurbritannia ja Põhja-Iiri Ühendkuningriigile ning Taani Kuningriigile.
Brüssel, 25. november 2011

EuroVoc Classification:
Level 1: 100148
100158
100156
100150
100161
100144
Level 2: 100261
100177
100252
100282
100202
100223
Level 3: 5283
5922
4415
1005
1000
4488
2476
All Concepts: 1159
3636
5229
5283
5441
5856
6025
6030